
Δευτέρα, 24 Αυγούστου 2026

ΔΕΛΤΙΟ ΤΥΠΟΥ

Απώλεια αισθήσεων ανήλικου λουόμενου στον Αγιόκαμπο – Αποβίβαση ασθενούς από Ι/Φ σκάφος στην Ιθάκη – Τραυματισμός επιβάτιδας Ε/Γ-Ο/Γ πλοίου στην Πάρο - Διακομιδές ασθενών 
Τις πρωινές ώρες χθες, ενημερώθηκε η Λιμενική Αρχή του Αγιόκαμπου ότι ένας 7χρονος ημεδαπός έχασε αιφνιδίως τις αισθήσεις του ενώ βρισκόταν στη θάλασσα, στην παραλία «ΚΑΣΤΡΙ ΛΟΥΤΡΟ». Στο σημείο έσπευσε ναυαγοσώστης, ο οποίος του παρείχε τις πρώτες βοήθειες και εν συνεχεία ανέκτησε τις αισθήσεις του. Ο 7χρονος διακομίστηκε με ασθενοφόρο όχημα του ΕΚΑΒ στο Πανεπιστημιακό Γενικό Νοσοκομείο Λάρισας για ιατρική περίθαλψη. Προανάκριση διενεργείται από το Α’ Λιμενικό Τμήμα Αγιόκαμπου του Κεντρικού Λιμεναρχείου Βόλου 
*****

	Τις πρωινές ώρες σήμερα, ενημερώθηκε η Λιμενική Αρχή της Ιθάκης από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ. ότι ένας 18χρονος αλλοδαπός επιβάτης (υπήκοος Ρουμανίας) ενός ιστιοφόρου (Ι/Φ) σκάφους, το οποίο βρισκόταν αγκυροβολημένο στη θαλάσσια περιοχή του όρμου «ΚΑΜΙΝΙΑ», έχρηζε άμεσης υγειονομικής περίθαλψης. Ο ασθενής αποβιβάστηκε στη παραλία Καμινιών με τη βοηθητική λέμβο και από εκεί διακομίστηκε με ασθενοφόρο όχημα του ΕΚΑΒ, στο Κέντρο Υγείας Ιθάκης. 

*****

				Τις βραδινές ώρες χθες, ενημερώθηκε η Λιμενική Αρχή της Πάρου για τον τραυματισμό μίας 65χρονης ημεδαπής επιβάτιδας ενός επιβατηγού-οχηματαγωγού (Ε/Γ-Ο/Γ) πλοίου στο λιμάνι της Παροικίας. Συγκεκριμένα, η 65χρονη σκόνταψε στο γκαράζ του πλοίου, με αποτέλεσμα να πέσει και να τραυματιστεί στο χέρι. Στην ανωτέρω αρχικά παρασχέθηκαν οι πρώτες βοήθειες από το πλήρωμα του πλοίου, ενώ στη συνέχεια μεταφέρθηκε με ιδία μέσα σε νοσοκομειακή μονάδα. Προανάκριση διενεργείται από το Λιμεναρχείο Πάρου.

*****

	Με μέριμνα του Κέντρου Επιχειρήσεων του Λιμενικού Σώματος - Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-65χρονου, από τον όρμο Πεύκου Σκύρου στον λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73,
-19χρονης, από το λιμάνι της Σκιάθου στο λιμάνι του Βόλου, με το Ι/Δ-Α/Ψ «ΑΘΩΣ» Ν.Σ. 323,
-70χρονης, από το λιμάνι της Θάσου στο λιμάνι της Καβάλας, με Περιπολικό σκάφος Λ.Σ.-ΕΛ.ΑΚΤ.,
-12χρονου, από το λιμάνι της Μυκόνου στο λιμάνι της Τήνου, με Περιπολικό σκάφος Λ.Σ.-ΕΛ.ΑΚΤ.,
-16χρονης, από το λιμάνι Αγίου Κηρύκου στο λιμάνι του Καρλοβασίου, με Περιπολικό σκάφος Λ.Σ.-ΕΛ.ΑΚΤ.

